Naantali

Naantali (švedski: Nådendal) je grad i općina na jugozapadu Finske od 18,871 stanovnika. Geografija Sam grad Naantali leži u Regiji Prava Finska, duž obale Baltičkog mora, udaljena 16 km zapadno od administrativnog centra regije Turkua i 180 km zapadno od i glavnog grada države Helsinkija. Veći dio Općine Naantali prostire se i po obližnjim otocima, pravom arhipelagu. Historija Naantali je jedan od najstarijih finskih gradova, njegov nastanak vezan je uz osnivanje samostana Brigitinskog reda, koji su tadašnji vjerski llideri odlučili 1438. podići u Finskoj. On je po prvobitnoj namjeri trebao biti podignut na drugom mjestu, ali je 1442. podignut na rtu Ailostenniemi. Nazvan je Vallis Gratie (Dolina milosrđa) a to se na srednjevijekovnom švedskom prevodilo kao - Nadhendaal, od tud finsko ime grada Naantali. Tadašnji kralj Kalmarske unije Christopher dodjelio je 23. augusta 1443. povelju samostanu, pa se taj datum računa kao godina kad je osnovan Naantali. Kako je on postao mjesto hodočašća uz njega je niklo mjesto koje je prosperiralo sve do 16. vijeka i nastupanja reformacije kad je taj katolički samostan ukinut. Nakon tog su za Naantali nastupili crni dani. To je trajalo sve do početka 18. vijeka, kad je otkriveno da voda iz izvora Viluluoto ima ljekovita svojstva pa se Naantali tokom 19. vijeka razvio u lječilište, koje je svoju kulminaciju imalo između 1910. - 1930., međutim i to je trajalo do 1960-ih kad je i ta aktivnost zamrla. Obnovljena je sredinom 80-ih u jednom hotelu ali više nema takav odjek. Općina Naantali se 2008. udružila sa općinama Merimaskun, Rymättylän i Velkua, a 2011. pripojen joj je i arhipelag Livonsaari, pa je teren općine povećan za oko 50 km². Privreda Najveći privredni objekt u gradu je luka, koja je mjereno u ukupnoj tonaži prevezene robe četvrta u Finskoj. Ona se nalazi na dvije lokacije u samom gradu na kopnu na lokaciji Kantasatama i na otoku Luonnonmaa. Pored luke tu je i velika rafinerija nafte i termoelektrana. Uz sve to Naantali je još uijek i velik turistički centar. Gradovi prijatelji Švedska, Općina Vadstena Danska, Općina Nordfyn Norveška, Svelvik Island, Vesturbyggð Poljska, Puck Rusija, Kirovsk Reference Vanjske veze Službene stranice Općine Naantali Arhivirano 2018-07-07 na Wayback Machine-u (fi)